Imtella' April 26, 2021 - Aġġornata 26 Ta' April, 2021 1:35pm Għall-ħames jum konsekuttiv, l-Indja qed tħabbat wiċċha ma' żieda rekord ta' każijiet ġodda tal-COVID-19, bi kważi 353 elf każ ġdid fl-aħħar 24 siegħa u b'2,800 mewt. Rapporti fil-midja internazzjonali qed jirrapportaw li l-isptarijiet fil-kapitali Delhi jinsabu mimilija bil-pazjenti, b'ħafna minnhom iddisprati għax jinsabu mingħajr provvista ta' ossiġnu. Konsegwenza ta' żieda fil-każijiet, in-nies jinsabu kostretti jfittxu huma t-trattament ta' pazjenti morda d-dar. Ħafna oħra spiċċaw kostretti jduru għall-kuntrabandu fejn il-prezzijiet ta' mediċini essenzjali u ċilindri tal-ossiġnu sparaw żdiedu b'rata fenomenali. Fl-istess waqt il-pazjenti qed jingħtaw mediċini dubjużi.